Calinic... știi, eu nu le-am prea avut cu religia, dar acum înțeleg că poeții se apropie cel mai mult prin lucrarea lor de viața și opera lui Dumnezeu... Asta am spus și eu într-o carte: „sunt singur am inventat poezia și mi-am pierdut inima”.. așa că dacă vii, să aduci și tu o sticlă de krepcaia și nu uita să-i saluți pe Eugen, Nic, Magda, Florin, Ioana... vecinei mele din bloc, Rodica, spunei doar să mă ierte că iubind-o, am trezit-o din somnul materiei inerte... despre Madi și Țepi știu de la călugărul-poet Ignatie Grecu că s-au pierdut și ei... drept care aprind aici pentru sufletele lor o lumânare, spulberând tenebrele.. ioan t. Morar În fine Dar tu, care n-ai fost niciodată Regina vreunui bal și te-ai plimbat doar pe străzi cu nume de oameni tu, mai discretă decît toate amantele discrete tu, care te-ai născut fără frică în întunericul aceleiași odăi în care mama m-a născut pe mine și mi-ai rămas încolăcită în spiralele ADN-ului Tu nici tu nu știi dacă vei trăi mai mult decît mine, moartea mea gabriel chifu În vacanța de vară (poem oniric) În vacanța de vară am mers la mare, cum se obișnuiește, și am ales un loc unde nu mai fusesem.